
Imam li pravo raspolagati ili pak uzeti određene stvari koje su mome maloljetnom sinu poklonile druge osobe?


* 
* 
* 
* 
* 
* 
* 

 

Imam li pravo raspolagati ili pak uzeti određene stvari koje su mome maloljetnom sinu poklonile druge osobe?
============================================================================================================

 

Hvala Allahu, neka je mir i spas na Njegovog Poslanika, njegovu porodicu i časne ashabe. Nema smetnje da raspolažeš imetkom svoga sina u onome što će njemu koristiti, jer si ti odgovoran za njega, a samim tim i za njegov ***[imetak](https://pitajucene.com/search/imetak/questions/ "Pretraži pitanja o imetku")***. Shodno tome, roditelj je obavezan da čuva i pazi imetak svoga malodobnog sina.  

S druge strane, raspolaganje njegovim imetkom u lične koristi zahtijeva podrobniju analizu. Naime, ako imetak bude korišten u neophodne svrhe, kao što je kupovina osnovnih životnih namirnica i tome slično, onda je takvo raspolaganje dozvoljeno uz napomenu da se radi o dozvoljenosti raspolaganja, ali ne i posjedovanja, jer ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, veli: ”Ti i tvoj imetak pripadate tvome ocu.” (Imam Ahmed i Ibn Madže)


Udjeljivanje imetka koji pripada sinu, ili raspolaganje njime kao da se radi o ličnoj svojini, nije dozvoljeno osim u spomenutim granicama koje dozvoljavaju korištenje imetka, ali ne i posjedovanje, shodno mišljenju većine islamskih učenjaka.


Preveo: ***[Fahret Kadrić](https://pitajucene.com/search/Fahret+Kadri%C4%87/answers/ "Pretraži odgovore od mr. Fahret Kadrić")***


Izvor: islamweb.


